als_Latn dik_Latn sag_Latn
Pas kapjes së një sasie të konsiderueshme lënde narkotike, e cila do të transportohej në Itali, pronari i mjetit tip autobus ka reaguar duke thënë se është vënë në dijeni për ngjarjen përmes medias dhe se ai nuk është kontaktuar nga ana e policisë.
Drejtoria Vendore e Kufirit dhe Migracionit Durrës, në bashkëpunim me Seksionin Kundër Narkotikëve, kanë parandaluar dhe goditur tentativën për të trafikuar lëndë narkotike drejt Italisë nga Porti i Durrësit.
Uniformat blu njoftojnë se kanë sekuestruar 207 kg kanabis sativa ne një autobus. Për këtë sasi droge, në pranga ka rënë drejtuesi i autobusit, Jetmir Muçalijaj, 43 vjeç, banues në Tiranë. Po kështu policia shpalli në kërkim pronarin e mjetit që transportonte lëndën narkotike, E.S., 38 vjeç, banues në Tiranë. Por ky i fundit ka reaguar përmes avokatit mbrojtës të tij.
Letra e plotë:
“Jam njohur nëpërmjet medias mbi ngjarjen e cituar më sipër dhe lajmin se jam shpallur në kërkim nga policia.
Sa më sipër deklaroj se jam tatimpagues i rregullt dhe agjenci serioze në fushën e transportit ndërkombëtar.
Nuk kemi asnjë lidhje me ngjarjen dhe jemi në dispozicion të organeve ligj zbatuese.
Deri në këtë moment nuk jam kontaktuar nga organet e policisë apo prokurorisë në lidhje me këtë problem. As në selinë e shoqërisë, as në banesë dhe as nëpërmjet telefonit.
Mbetem në dispozicion në çdo moment për sqarimin e kësaj çështje.
E.S. Përfaqësuar nga Av. Krenar Bardhi”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn